Хуст

Хуст () (, , , ) — горад у Закарпацкай вобласці Украіны. Цэнтр аднайменнага раёна. Знаходзiцца ў Мармарошскай катлавiне, пры зліцці рэк Рыкі і Ціса. Акрамя горада, у склад Хусцкага гарадскога савета ўваходзяць сёла Зарычнэ, Кірэші і Чэрціж. Агульная плошча тэрыторыі ў падпарадкаванні гарсавета — 22 км².

 Гісторыя 
На ўскраінах горада ўзвышаецца вулканічнага паходжання гара, на якой каля 1090 пачалося будаўніцтва замка-крэпасці (цяпер у руінах). Замак служыў для аховы доступу да саляной капальні ў Салотвіна. У XVI—XVII стст. за Хуст і яго замак часта ваявалі Габсбургі і сяміградскія князі, а таксама на яго нападалі туркі і татары. У 1709 годзе Франц Ракоцы склікаў у Хусце сямiградскi сойм. Замак быў знішчаны бурай і пажарам у 1766 годзе. У Хусце нарадзіўся навуковец І. Арла (1770), у XIX ст. жыў філосаф В. Даўговіч. 21 студзеня 1919 года ў Хусце сабраўся Усенародны Кангрэс венгерскіх русінаў, які стварыў Цэнтральны народны савет і пастанавіў далучыць Закарпацце да Украіны. 10 лістапада 1938 года Хуст стаў сталіцай аўтаномнай Карпата-ўкраінскай дзяржавы, куды эвакуіраваўся ўрад А. Валошына з Ужгарада, і быў сведкам яе нацыянальна-дзяржаўнага адраджэння, а ў сакавіку 1939 года — узброенай барацьбы паміж Карпацкай Сеччу і чэшскімі і венгерскімі войскамі. Тут таксама сабраўся Сойм Карпацкай Украіны 15 сакавіка 1939 года. У Хусце ў 1938—1939 гадах быў двор Апостальскага адміністратара Мукачэўскай епархіі, выходзіла штодзённая газета «Новая Свабода» і дзейнічаў тэатр «Новая Сцэна». На замкавай гары пахаваны загінулыя карпацкія сечавікі. Цяпер у Хусце працуюць фетра-фiльцавая і абутковая фабрыкі, мэблевы камбінат, цагляна-чарапічны завод, прадпрыемствы харчовай прамысловасці, сярэднія школы (у 1921—1945 гадах была гімназія), лесатэхнічны тэхнікум, медыцынская і культурна-адукацыйныя школы. У горадзе праводзіцца рэканструкцыя парку адпачынку і цэнтральнай часткі горада. Рэканструяваны сквер на плошчы Багдана Хмяльнiцкага.

 Насельніцтва 
Згодна з Усеўкраінскім перапісам насельніцтва 2001 года, у Хусце налічвалася 31,9 тысячы жыхароў, асноўнымі нацыянальнасцямі з’яўляюцца:
 украінцы — 28,4 тыс. (89 %)
 венгры — 1,7 тыс. (5.3 %)
 рускія — 1,2 тыс. (3.8 %)
 цыганы — 0,1 тыс. (0.3 %)

 Галерэя 
+center|194pxcenter|184pxХусцкая Рэфармацкая царква(былы Елiзавецiнскi касцёл XIII ст., царква-крэпасць)Каталiцкi касцёл
+ center|184pxcenter|160pxПраваслаўная Благавешчанская царкваІнтэр’ер сiнагогi

 Спасылкі 

Катэгорыя:Гарады Закарпацкай вобласці